Document ID: 31994R0233

NEUVOSTON ASETUS (EY) N:o 233/94,
annettu 24 päivänä tammikuuta 1994,
lampaan- ja vuohenliha-alan yhteisestä markkinajärjestelystä annetun asetuksen (ETY) N:o 3013/89 sekä lampaan- ja vuohenliha-alan tuottajapalkkion myöntämistä koskevista yleisistä säännöistä annetun asetuksen (ETY) N:o 3493/90 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
kokemus osoittaa, että lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annettua neuvoston asetusta (ETY) N:o 3013/89(3) on yksinkertaistettava ja muutettava tietyissä kohdin,
tuen yksilöllinen kausiporrasteisuus on rajoittanut palkkiokelpoisten uuhien ja vuohien määrää,
tämä toimenpide tekee alalla maksettavien palkkioiden määrittämiseksi päätä kohden asetetuista rajoista hyödyttömiä vaikuttamatta tukioikeuteen, josta tuottajat jo hyötyvät; olisi säädettävä mahdollisuudesta oikaista yksilöllisiä rajoja,
lampaan- ja vuohenlihan tuotannossa ympäristönsuojelusta on tullut tärkeä huomioon otettava seikka; jäsenvaltioilla olisi oltava mahdollisuus rajoittaa tai poistaa maksuja lampaan- ja vuohenlihan tuottajien tukijärjestelmän yhteydessä, jos kyseinen tuottaja ei täysin ole noudattanut jäsenvaltioiden ympäristön alalla vahvistamia sääntöjä, jollei suhteellisuusperiaatteen noudattamisesta muuta johdu, ja
nämä muutokset vaativat muuttamaan lampaan- ja vuohenlihan tuottajapalkkion myöntämistä koskevista yleisistä säännöistä 27 päivänä marraskuuta 1990 annettua neuvoston asetusta (ETY) N:o 3493/90(4),
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3013/89 seuraavasti:
1 Korvataan 5 artiklan 7 kohta seuraavasti:
"7 Markkinointivuoden 1994 loppuun tässä asetuksessa tarkoitettua lampaan- ja vuohenlihan tuottajapalkkiota maksetaan täysimääräisesti enintään 1 000 eläimestä tuottajaa kohden direktiivin 75/268/ETY 3 artiklan 3, 4 ja 5 kohdassa tarkoitetuilla epäsuotuisilla alueilla ja muilla alueilla enintään 500 eläimestä tuottajaa kohden.
Ensimmäisessä alakohdassa tarkoitettujen rajojen yli menevältä osuudelta maksettavaksi palkkioksi vahvistetaan markkinointivuoden 1994 loppuun 50 prosenttia laskettavasta palkkiosta.
Ensimmäisessä alakohdassa tarkoitettuja rajoja sovelletaan yksilöllisesti kunkin tuottajajäsenen osalta tuottajaryhmittymissä, yhteenliittymissä tai muunlaisissa tuottajien yhteistoimintamuodoissa."
2. Lisätään 5 a artiklaan seuraava kohta:
"6 Jäsenvaltioiden on laskettava yksilölliset rajat uudelleen siten, että 5 artiklan 7 kohdassa tarkoitettuja rajoja 1 000/500 pienennetään 50 prosentilla. Uudelleenlaskettuja rajoja sovelletaan markkinointivuodesta 1995."
3 Liitetään seuraava artikla:
"5 d artikla
Jäsenvaltiot voivat soveltaa aiheellisia ympäristönsuojelutoimenpiteitä maiden, joita palkkiojärjestelmästä hyötyvien palkkiokelpoisten lampaiden ja vuohien kasvatus koskee, erityistilanteen perusteella.
Jäsenvaltioiden, jotka käyttävät tätä mahdollisuutta, on vahvistettava aiheelliset rangaistukset, jotka ovat suhteessa mainittujen toimenpiteiden laiminlyönnistä aiheutuvien ekologisten seurausten vakavuuteen. Rangaistuksissa voidaan säätää vastaaviin palkkiojärjestelmiin liittyvien etujen pienentämisestä tai tarvittaessa poistamisesta. Jäsenvaltioiden on annettava komissiolle tieto tämän artiklan mukaan toteutettavista toimenpiteistä."
2 artikla
Poistetaan asetuksen (ETY) N:o 3493/90 2 artiklan 1 kohta.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä tammikuuta 1994.

Labels: 17
19
20